Jean-Marc Antersijn
Jean-Marc Luis Antersijn (☆ 5 di januari 1996 na Aruba) ta un portero profesional di Aruba, ku ta hunga pa e seleccion nacional di Kòrsou. E ta agente liber y ta actualmente sin club.

Bida 
Jean-Marc Antersijn a nase na Aruba den bario di Noord. Su mama ta di Chile i su tata di Kòrsou. E tabata hunga pa SV Nacional y a yega di forma parti di e seleccion U-13 di Aruba. Cu 17 aña el a bai train cu e club Union La Calera na Chile. Den temporada 2013/2014 el a milita cu SV Dakota y a muda despues pa Hulanda pa bira futbolista profesional. Despues di core stage na PEC Zwolle, e ta move pa Haaglandia y otro clubnan Hulandes. Entre 2020 i 2021 el a milita cu FC Eskilstuna y FC Arlanda na Suecia. Na 2021 el a firma cu Atlantic City pa un temporada.

Seleccion Arubano 
Antersijn a gana e premio "Golden Glove Award" pa su actuacion excelente durante e torneo CFU U-20 na 2014. Aruba tambe a ricibi e premio "Fair Play Award". 

Den seleccion Arubano bou di coach Giovanni Franken el a hunga un wega amistoso contra Guam (2-0) na 2014. Na 2018 el a keda selecciona pa hunga cuater wega den CONCACAF Nations League.

Seleccion di Kòrsou 
Dia 9 di yüni 2021 Antersijn a haci su debut den e seleccion nacional di Kòrsou durante un wega contra Guatemala.

Link externo 
 Profiel Jean-Marc Antersijn, Soccerway.com

Futbolista
Hende
Futbòl na Aruba